Document ID: /roh_data/filtered/fineweb-2-filterrobots_roh.jsonl.gz/65914

Oz è vegnida lantschada l'iniziativa per l'inclusiun. Quai per l'egualitad e l'autonomia da persunas cun impediments. Las 1,7 milliuns persunas cun impediments en Svizra hajan bler da cumbatter cun barrieras en lur mintgadi.
Per exempel na survegnan els ed ellas betg adina ina plazza da lavur, era sch'ellas vulessan lavurar. Per cuntrafar a quai, ha in gronda rait da persunas cun impediments, organisaziuns ed uniuns lantschà questa iniziativa d'inclusiun. La finamira saja che questas barrieras vegnan abolidas e che las persunas pon decider sez davart lur vita.